323 
nogle Gange normale Excrementer, men i Regelen var den 
tom. I Urinblæren var som oftest klar Urin af en guulladen 
Farve; men undertiden fandtes Blæren ganske sammen- 
trukken. Ikkun nogle Gange viste Milten en noget mørkere 
Farve end normalt, og en enkelt Gang var den tillige noget 
mørkplettet. Blandt de Syge med tilsyneladende sund Milt 
var den med hængende Underkiæve og røde, indfaldne Øine. 
Rygmarven og dens Hinder vare noget for røde hos Hunden 
med formodet Slag paa Lenden, og i denne Egn viste sig 
rødfarvet Blodvalle. Mærkværdigt nok havde denne Hund 
ogsaa en ringe Ecchymose i Bindevævet under Huden i 
Lendeegnen. Hos den Hund, som kradsede efter Ørene, 
vare Hiernens Hinder rødladne. 2 af Hundene med hæn¬ 
gende Underkiæve havde Bændelorme. Mørkt, noget violet 
farvet, kun lidet stivnet, tildeels tiærelignende Blod fandt 
man som oftest ved disse Obductioner, og to Gange var 
tillige Fedtet i Bindevævet under Huden af en mørk, rød¬ 
laden Farve, navnlig hos den Hund, som kradsede efter 
Ørene, og den, som havde hængende Underkiæve og røde 
Øine. 
Den anden Afdeling af de Syge, som jeg her vil 
giøre til Gienstand for en samlet Beskrivelse, indeholder, 
ifølge den forudskikkede Oplysning, kun saadanne Individer, 
hvis Sygdom ikke lod nogen Tvivl tilbage om sin Natur. 
Blandt de 54 Syge i denne Gruppe forekom 4 gildede 
Handyr og 3 Hundyr. Lødden var hvid hos 8 Hunde, guul 
hos 5, rød hos 6, bruun hos 9, sort hos 12, sort-, bruun- 
og hvidbroget hos 14. 
6 af Hundene bleve indbragte som selvdøde, og blandt 
disse vare 3 af de gildede Hanhunde. 
21 * 
